અમદાવાદ: ગુજરાત હાઈકોર્ટે 20 વર્ષની યુવતીને તેના 19 વર્ષીય બોયફ્રેંડ સાથે રહેવાની મંજૂરી આપી છે. યુવતીએ પોતાની માતા અને પરિવાર સાથે રહેવાની સ્પષ્ટ ના પાડતાં કોર્ટે તેને પ્રેમી સાથે રહેવાની મંજૂરી આપી છે. કોર્ટે ટાંક્યુ કે, યુવતી હવે સગીર નથી જેથી કાયદા પ્રમાણે તે ઈચ્છે તેની સાથે રહી શકે છે. રાજ્ય સરકાર તરફથી કોર્ટને બાંહેધરી આપવામાં આવી કે યુવતી જ્યાં રહેવા ઈચ્છે છે ત્યાં તેને પોલીસ સુરક્ષા સાથે મૂકી આવવામાં આવશે.